

**Π Λ Η Κ Τ Ρ Ο Λ Ο Γ Ι Ο**

Τα πλήκτρα του είναι οργανωμένα ως εξής :

* **Πλήκτρα πληκτρολόγησης χαρακτήρων, δηλαδή : γράμματα, αριθμοί, σύμβολα, σημεία στίξης, και τα πλήκτρα Tab, CapsLock, Shift, Backspace, Enter καθώς και το κενό - Space.**
* **Πλήκτρα ελέγχου** : χρησιμοποιούνται μόνα τους ή μαζί με άλλα για να κάνουν συγκεκριμένες λειτουργίες, όπως : **το Ctrl (Control), το Alt (Alternate), το Esc (Escape), το πλήκτρο με το λογότυπο των Windows καθώς και τα PrtScn, ScrLk, Pause.**
* **Λειτουργικά πλήκτρα F1 ως F12.** Κάθε πρόγραμμα τα χρησιμοποιεί γα την εκτέλεση συγκεκριμένων λειτουργιών. Π.χ. **Το F1 σε ΟΛΑ τα προγράμματα εμφανίζει τη ΒΟΗΘΕΙΑ.** Πολύ σημαντικά πλήκτρα όταν δεν υπήρχε το ποντίκι.
* **Πλήκτρα περιήγησης ή μετακίνησης του δρομέα**  μέσα σε έγγραφα και ιστοσελίδες, όπως τα **Insert, Delete, Home, End, Page up, Page Down και τα πλήκτρα με τα βέλη.**
* *Ειδικά τα βέλη* μετακινούν πάνω, κάτω, αριστερά και δεξιά το δρομέα μέσα σε ένα έγγραφο, ή τον ήρωα μέσα σε ένα παιχνίδι.
* **Αριθμητικό πληκτρολόγιο :** βοηθάει στη γρήγορη εισαγωγή αριθμητικών δεδομένων.
* **Ενδεικτικές λυχνίες/λαμπάκια** : τα λαμπάκια είναι *τρία*. Το *1ο* αντιστοιχεί στο πλήκτρο *NumLock*, το *2ο* στο πλήκτρο *CapsLock* και το *3ο*...............................
* Tα πλήκτρα αυτά έχουν λειτουργία On/Off.
* Αν ανάβει το 1ο λαμπάκι, το NumLock είναι On και έχουμε λειτουργία αριθμητικού πληκτρολογίου. Αν το λαμπάκι είναι σβηστό τα ίδια πλήκτρα λειτουργούν σαν πλήκτρα περιήγησης.
* Αν ανάβει το *2ο* λαμπάκι, το πλήκτρο CapsLock είναι On και τα γράμματα γράφονται ΟΛΑ κεφαλαία. Αν το λαμπάκι είναι σβηστό, τα γράμματα γράφονται πεζά-μικρά.

...ας δούμε πιο αναλυτικά μερικά ακόμη πλήκτρα

***Space/κενό:*** αφήνει ένα κενό μετά από ένα γράμμα.

***Tab:*** μετακινεί τον κέρσορα πολλές θέσεις δεξιά, αφήνοντας πολλά κενά, το πόσα εξαρτάται από το πρόγραμμα που “τρέχει”.

***Backspace:*** μετακινεί το δρομέα μια θέση αριστερά από αυτήν που βρίσκεται, όταν το πατάμε. Αν στη θέση αυτή υπάρχει γράμμα, το σβήνει.

***Delete:*** μετακινεί το δρομέα μια θέση δεξιά από αυτήν που βρίσκεται, όταν το πατάμε. Αν στη θέση αυτή υπάρχει γράμμα, το σβήνει.

***Insert:*** δημιουργεί κενό μεταξύ 2 χαρακτήρων για να γραφτεί ένα γράμμα π.χ. που ξεχάστηκε.

***Home:*** μετακινεί το δρομέα στην αρχή της γραμμής ή της σελίδας (μαζί με Ctrl) που βρίσκεται.

***End:*** μετακινεί το δρομέα στο τέλος της γραμμής ή της σελίδας (μαζί με Control) που βρίσκεται.

***Page Up:*** μετακινούμαστε μια σελίδα επάνω.

***Page Down:*** μετακινούμαστε μια σελίδα κάτω.

***Πλήκτρο με το λογότυπο των Windows:*** εμφανίζει το μενού της Έναρξης.

***Ctrl***: χρησιμεύει σε συντομεύσεις του πληκτρολογίου. π.χ. Ctrl+C κάνει αντιγραφή κειμένου, εικόνας, κλπ. Ενώ Ctrl+V κάνει επικόλληση αυτού που πριν αντιγράφηκε σε μια νέα θέση.